
Pentru cei ce cred ca sub nazisti ne-ar fi fost mai bine. Raport NAZIST din 
1940: NATIUNEA ROMANA este o LEGENDA a istoriografiei. Biserica 
ORTODOXA este NOCIVA. Reala parere despre MISCAREA LEGIONARA 

Afise cu revolutia bosevica si revolutia national socialista: 

Foto: 
http://www.oldmagazinearticles.com/comparison between Nazi government and Communist government. VbI8_aTtmkq 


Pentru cititorii mai noi, repostez un articol din 2015, despre un raport din 1940: 


România de pe cele două parti ale Carpaţilor reprezintă două entităţi deplin diferite. Transilvania şi Banatul sunt marcate 
de Europa Centrală; Valahia, Moldova şi ţinuturile de la gurile Dunării sunt mai degrabă oriental-asiatice. Încă din secolul 
al X lea cultura ţărănească şi orăşenească a Imperiului a ajuns până la arcul carpatic. De cealaltă parte a Carpaţilor nu s-a 
putut clădi ceva asemănător, de aici începe un spaţiu colonial care nu este capabil să trăiască într-un mod propriu şi 
este influenţat de formele exterioare. Valahia şi Moldova au fost dependente de imperiile german, turc şi rus şi din păcate la 
dorinţa acestor puteri au devenit state „independente”. 


„Națiunea română” nu este nici în ziua de azi nimic altceva decât o legendă a istoriografiei. Până în secolul al XIX 
lea nu a existat de fapt decât o viaţă vegetativă a micului popor de ţărani şi păstori valahi care număra cu puţin peste un 
milion de oameni care niciodată nu au avut o clasă conducătoare proprie ci nişte profitori patriarhali care se schimbau 
adesea. Înmulțirea de zece ori a acestei populaţii în secolele XIX si XX s-a reutit prin apariţia sistemului industrial 
european care a transformat stepele în terenuri agricole. Această mare şansă economică s-a transformat, ca la 

toți primitivii, într-o creştere a populaţiei. De aici a rezultat un număr mai mare şi o clasă de mari proprietari lacomi care 
nu aveau nici o legătură cu pământul şi cu masele muncitoare; fără să existe un popor şi cu atât mai putin o naţiune. Putinul 
care are legătură cu voinţa poporului vine din Transilvania. În cercurile românilor emigraţi aici ca forță de muncă, în urma 
contactului strâns cu cultura mărcilor de graniţă ale Imperiului a apărut dorinţa de a da o viaţă mai bună neamului propriu. 
Însă până în ziua de azi s-a rămas la stadiul de dorință. 


Aceasta nu putea sa fie altfel, spune Garda de Fier deoarece clasa conducätoare straina orientata doar spre câstig a nimicit 

toate încercările de îmbunătăţire. Faptul că turcii, grecii, evreii şi alti străini au devenit zeii idealului imbogatirii fără limite 
şi acceptarea corupţiei ca sistem au făcut ca aceste dorinţe idealistice să nu aibă nici o şansă. Abia revoluţia din 1940 a dat 
ocazia unei renaşteri a poporului român pentru o viaţă de națiune independentă. 


Ar fi o greşeală acceptarea necritică a acestei teze a Gărzii de Fier. Este adevărat că mişcarea lui Codreanu este cea mai 
puternică expresie de sănătate şi voinţă proprie care a apărut în rândurile populaţiei României. Putem astfel vedea că există 
aici substanţe ale unei rase vrednice. Este însă îndoielnic că acestea sunt destul de puternice pentru a crea un stat şi a 
transforma o populaţie într-un popor. În primul rând nu există un conducător şi nici o clasă conducătoare. Codreanu şi 
17.000 de comandanţi subordonați au fost înlăturați şi „poporul” nu s-a mişcat. Revoluţia nu a fost făcută de Garda de Fier, 
ci de Antonescu, un general despre care se poate spune că este un bărbat curajos. Lovitura de stat i-a reuşit deoarece 
inamicii săi au fost nişte nemernici laşi. Şi chiar şi aşa Antonescu nu ar fi reuşit nimic dacă prăbuşirea politicii externe a 
vechiului sistem nu i-ar fi pus in mână toate atuurile. Revolutiile adevărate au drept urmare modificarea politicii externe. 
Noua Românie însă trăieşte de la început pe baza atotputernicei bunävointe a Axei, chiar şi din punctul de vedere al 
politicii interne. Anume nu împotriva unor puteri străine a trebuit Antonescu să cheme trupele germane, ci împotriva 
propriei sale armate şi împotriva rezistenţei din cadrul aparatului de stat pentru că într-adevăr nu avea la îndemână forţe 
proprii care să îi fie alături. Într-o ţară ai cărei ofiţeri, funcţionari şi intelectuali aproape fără excepţie sunt obişnuiţi să 
trăiască din trădare, acest bărbat care înainte de toate pretinde cinste s-a confruntat imediat cu o duşmănie crescândă. De 
asemenea trebuie evitată luarea drept realitate a viselor gardiştilor. Noua Românie va avea nevoie pentru totdeauna din 
punct de vedere al politicii externe de sprijinul trupelor germane, iar din punctul de vedere al politicii interne pentru cel 
puţin câteva decenii. 

Garnizoanele germane din România îi dau Reichului garanţia că nu vor apărea dezordini în sud-estul spaţiului său vital 
care ar fi păguboase din punct de vedere politic şi pentru situaţia aprovizionării sale. Mulțumită capacităţii populaţiei 
româneşti de a răbda de foame, mica supraproductie agrară a României va fi la dispoziţia Reichului şi petrolul isi 
va găsi drumul spre Reich câtă vreme acesta va curge. Astfel prin aceste exporturi româneşti se pare că vor asigurate 
lipsurile industriei germane. Apare acum întrebarea dacă Reichul trebuie să se mulțumească cu atât. Nu ar fi mai degrabă în 
interesul său să folosească pe deplin bogăţiile naturale şi forţa de muncă din această tara apropiată? Recolta medie la hectar 
în România este doar puţin mai mare decât jumătate din media Reichului, în ciuda faptului că terenul este în general cu 
mult mai bun decât cel din Germania. De asemenea nu sunt folosite nici pe departe toate oportunităţile agricole ale 
României. Tratatul Wohlthat a indicat numeroase căi rin care să fie folosite puterile economice ale României şi să fie 
insufletite schimburile comerciale. Tratatul este în continuare în vigoare şi piedicile politice care se opuneau punerii lui în 
aplicare au dispărut. Fără îndoială că mijloacele prevăzute în tratat pot fi folosite acum mai bine, însă este nevoie de un 
discipol dornic de învățătură şi care să fie capabil de dezvoltare asupra căruia să se facă simţite efectele pedagogice. Însă 
această viziune trebuie mai întâi analizată în mod corect. Întreaga dezvoltare istorică pasivă de până acum a României 
vorbeşte împotriva unei posibilităţi de acest fel. Cunoscătorii ţării ne asigură că populaţia României nu este una ambițioasă 
şi că în mod oriental-slav se mulţumeşte cu astâmpărarea foamei în loc să se străduiască să îşi asigure toate cele 

necesare. Religiozitatea moartă a bisericii ortodoxe îi întăreşte în această atitudine. Faptul că credinţa ortodoxă se 
găseşte alături de ideea națională şi de cea de ordine în ideologia Mişcării Legionare ne face să nu ne aşteptăm la nici un 
fel de schimbare. Dacă se doreşte ca România să nu fie doar păstrată ci să fie folosită pe deplin acest lucru nu poate avea 
succes doar prin consiliere, ci prin metode coloniale. Pentru aceasta este nevoie ca în locul proprietăţilor ţărăneşti 
minuscule prost exploatate să apară mari moşii care să fie administrate după metode moderne sub conducere germană. 
Apoi trebuie ca forţa de lucru care acum leneveşte să fie ocupată intensiv pe model colonial cu agricultura şi trebuie 
alcătuite mair armate de muncitori care să refacă sistemul de drumuri extrem de înapoiat. Industriile care necesită forță de 
muncă intensivă trebuie să fie transferate din Reich în România. 

În acest fel i se va da poporului german din România o şansă de implicare care să îi dea şi conştiinţa că joacă un rol 
important în cadrul Reichului. Poporul german din România a devenit de puţină vreme o corporație de drept public. Ei se 
poat alătura drapelului Reichului şi pot să îşi satisfacă serviciul militar în regimente proprii. Prin aceasta se reuşeşte ca 
Reichul să nu cedeze acest vechi post de graniţă, ci să îl păstreze şi cum este de dorit, să îl dezvolte. Tara de dincoace de 
Carpaţi poate prin munca saşilor transilvăneni să primească din nou caracterul unui district german. De asemenea grupul 
etnic german oferă o rezervă necesară de oameni cunoscători ai ţării care să fie folosiţi pentru rezolvarea problemelor de 
cealaltă parte a Carpaţilor. 

Aceste sarcini pot fi îndeplinite fără să fie atinsă suveranitatea formală a României (caracteristicile cele mai importante 
ale suveranităţii oricum îi lipsesc acestui stat) şi fără ca să fie blocate posibilităţile de dezvoltare ale puterilor vrednice din 
rândul populaţiei româneşti. Modalitatea de acţiune trebuie să fie o impunere pe cale paşnică. Nu ar trebui să fie dificil de 
obţinut sprijinul guvernului român pentru înfiinţarea unor moşii model şi treptat numărul acestor mari moşii să fie crescut. 
De asemenea nu ar trebui să fie întâmpinate obstacole de netrecut pentru punerea sub regie germană a construcţiilor de 
drumuri şi canale. Nu este nevoie de mijloace violente pentru penetrarea industrială. Există destul capital în Reich care 
caută oportunităţi şi care printr-o organizaţie centrală de intermediere în mod planificat să fie orientat către România. 
Printr-o politică românească bazată pe realităţi şi nu pe programul imposibil de realizat al unei minorități de gardişti fiecare 


va primi ceea ce i se cuvine: masele capabil de dezvoltare o mai buna supraveghere si alimentare ca pana acum, germanii 
vor primi conducerea in ceea ce priveste interesele Reichului si foloasele cuvenite pentru contributia si responsabilitatea lor 
politico-militara, forţele vrednice de origine românească vor primi participarea la guvernare şi administrare, conducerea 
producţiei şi a comerţului. 

Misiunea militară germană din România trebuie să apere ordinea astfel încât să nu mai fie posibile dezordinile. Reichul 


Nota traducatorului: 

Aceasta este traducerea unui raport german nesemnat, care poartă data de 4 noiembrie 1940. Autorul acestui text stabileşte 
strategia de acţiune a Germaniei naziste în România, la două luni de la alungarea regelui Carol al II lea şi la puţină vreme 
de la sosirea misiunii militare germane. Documentul se găseşte la Arhivele Naţionale ale României, Fondul Microfilme 
SUA, rola 258 cadrul 1405523. Raportul a fost recuperat din arhivele naziste de armata americană, însă din păcate nu a fost 
înregistrată proveniența lui. După ton, vocabular şi atitudine pare să fie elaborat de un membru al NSDAP. Diplomatii si 
economiştii celui de-al treilea Reich rareori se exprimau atât de direct în rapoartele scrise. 

Dincolo de originile acestui raport şi identitatea autorului său este şocantă viziunea asupra trecutului şi viitorului României. 
În ziua de azi găsim destui români care susţin idei asemănătoare cu cele din acest raport. Pe de altă parte acest document 
scoate la lumină adevărata părere a naziştilor faţă de legionari. 

Cât despre viitorul rezervat României lucrurile sunt spuse limpede: o colonie furnizoare de materii prime şi forță de muncă. 


| George Damian 


Comentariu saccsiv: 


NSDAP, adica Partidul Muncitoresc National-Socialist German (Nationalsozialistische Deutsche Arbeiterpartei), adica 
partidul nazist. 


Acest document demonstreaza indubitabil ura nazistilor impotriva Ortodoxiei: 
„Religiozitatea moartă a bisericii ortodoxe îi întăreşte in această atitudine.” 


„Faptul că credinţa ortodoxă se găseşte alături de ideea naţională şi de cea de ordine în ideologia Mişcării 
Legionare ne face să nu ne aşteptăm la nici un fel de schimbare.” 

